CELEX: 62020CN0081
Language: el
Date: 2020-02-12 00:00:00
Title: Υπόθεση C-81/20: Αίτηση προδικαστικής αποφάσεως την οποία υπέβαλε το Tribunalul Bucureşti (Ρουμανία) στις 12 Φεβρουαρίου 2020 — SC Mitliv Exim SRL κατά Agenţia Naţională de Administrare Fiscală, Direcţia Generală de Administrare a Marilor Contribuabili

24.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/18
            
         
      Αίτηση προδικαστικής αποφάσεως την οποία υπέβαλε το Tribunalul Bucureşti (Ρουμανία) στις 12 Φεβρουαρίου 2020 — SC Mitliv Exim SRL κατά Agenţia Naţională de Administrare Fiscală, Direcţia Generală de Administrare a Marilor Contribuabili
      (Υπόθεση C-81/20)
      (2020/C 279/24)
      Γλώσσα διαδικασίας: η ρουμανική
      
         Αιτούν δικαστήριο
      
      Tribunalul Bucureşti
      
         Διάδικοι στην υπόθεση της κύριας δίκης
      
      
         Προσφεύγουσα: SC Mitliv Exim SRL
      
         Καθών: Agenţia Naţională de Administrare Fiscală, Direcţia Generală de Administrare a Marilor Contribuabili
      
         Προδικαστικά ερωτήματα
      
      
                  1)
               
               
                  Αντιτίθενται οι διατάξεις του άρθρου 2 και του άρθρου 273 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (1), του άρθρου 50 του Χάρτη των Θεμελιωδών Δικαιωμάτων της Ευρωπαϊκής Ένωσης και του άρθρου 325 ΣΛΕΕ, σε σχέση με περιστάσεις όπως αυτές της κύριας δίκης, σε εθνική ρύθμιση, όπως η επίδικη στην κύρια δίκη, η οποία επιτρέπει τη λήψη/εφαρμογή μέτρων σχετικών με κυρώσεις έναντι του φορολογούμενου νομικού προσώπου, τόσο στο πλαίσιο της διοικητικής, όσο και στο πλαίσιο της ποινικής διαδικασίας, οι οποίες διεξάγονται παράλληλα έναντι αυτού, για τα ίδια πραγματικά περιστατικά φοροδιαφυγής, σε περίπτωση που η κύρωση στο πλαίσιο της διοικητικής διαδικασίας μπορεί να χαρακτηριστεί ως έχουσα, επίσης, ποινικό χαρακτήρα, σύμφωνα με τα κριτήρια που έχουν καθορίσει τα ευρωπαϊκά δικαστήρια στη νομολογία τους, και κατά πόσον όλες αυτές οι περιστάσεις, σωρευτικά, είναι δυσανάλογα επαχθείς για τον εν λόγω φορολογούμενο;
               
            
                  2)
               
               
                  Έχει το δίκαιο της Ένωσης, υπό το πρίσμα της απάντησης στο πρώτο ερώτημα, την έννοια ότι αντιτίθεται σε εθνική ρύθμιση, όπως η επίδικη στην κύρια δίκη, η οποία επιτρέπει στο κράτος, μέσω των φορολογικών οργάνων του, να μη λαμβάνει υπόψη για τα ίδια πραγματικά περιστατικά φοροδιαφυγής, στο πλαίσιο της διοικητικής διαδικασίας, το ποσό που έχει ήδη καταβληθεί ως αποζημίωση από αδικοπραξία και το οποίο συνιστά συγχρόνως το ποσό που καλύπτει τη φορολογική ζημία, με αποτέλεσμα να μην καθίσταται διαθέσιμο το εν λόγω ποσό για ορισμένη χρονική περίοδο, επιβάλλοντας στη συνέχεια εις βάρος του φορολογούμενου, στο πλαίσιο της διοικητικής διαδικασίας, και πρόσθετες φορολογικές υποχρεώσεις για την ήδη εξοφληθείσα οφειλή;
               
            
         (1)  ΕΕ 2006, L 347, σ. l.